Sergey Badyuk. Sergey Nikolayevich Badyuk (3-iyul 1970-yil, Gibalovka, Shargorod tumani, Ukraina SSR, SSSR) – rossiyalik sportchi, aktyor va jamoat arbobi. Hayoti. Badyuk 1970-yil 3-iyulda Vinnitsa viloyati Shargorod tumani Gibalovka qishlogʻida tugʻilgan. Otasi politsiyachi, onasi ingliz tili oʻqituvchisi . 1992-yilda Rossiya Federatsiyasi hukumati qoshidagi Moliya akademiyasini „Moliyaviy menejment“ mutaxassisligi boʻyicha tamomlagan. Oʻgʻillari Artyom (2001-yil 5-aprel) , Ostap (2004) va Akim (2014). Faoliyati. 2017-yildan beri Badyuk „ANNA-news“ axborot agentligi tarkibida Suriyadagi koʻngilli harbiy muxbiri. 2017-yil dekabr oyida faol hayot tarzi va ommaviy sport mashgʻulotlarini yorituvchi „Tochka Otriva“ telekanalini boshqargan. 2018-yildan beri STS da „Vzveshenniye i schastliviye lyudi“ realiti-shousining boshlovchisi va murabbiy. 2018-yilda „Boevie pandi“ bolalar sporti seksiyalari tarmogʻining yuzi va gʻoyaviy ilhomlantiruvchisiga aylandi . Aktyorlik faoliyati. 2011-yilda „Interni“ teleserialida kichik rol Bikovning koʻp yillik doʻsti, bayker Borov rolini oʻynadi. Oʻsha yili „Terminal“ kriminal serialida rol oʻynadi. 2012-yilda Badyuk ishtirokida 7 ta film chiqdi, ulardan birida – „Svidaniye“ romantik komediyasida bosh roldagi Yekaterina Klimovaning muxlisi rolini oʻynadi. 2014 yilda „Tayniy gorod-2“ ilmiy-fantastik filmida oʻynagan. "Mam " film antologiyasida kichik rolni oʻynadi. 2015-yilda Badyuk „Labirinti lyubvi“ komediyasida, „Pomnyu – ne pomnyu“ va „Rodina“ trillerida rol oʻynagan. 2016-yilda „ Ded Moroz. Bitva Magov“ filmining premyerasi boʻlib oʻtdi. Filmda Badyuk Dobroxot rolini oʻynagan. 2017-yildan 2018-yilgacha temirchi Vakula rolida „Gogol“ seriyali filmlarida suratga tushgan. 2018-yildan 2022-yilgacha „Tochka Otriva“ telekanalining bosh direktori va boshlovchisi boʻlgan. „Nayti i unichtojit“ (2020) filmida ukrainalik qurol sotuvchi Igor Rodin rolini oʻynagan. Jamoatchilik faoliyati. Jamoatchilik faoliyatida Badyuk jazoni ijro etish muassasalarida mashgʻulotlar va uchrashuvlar oʻtkazadi . Tanqid. Badyuk rahbarlik qiladigan armlifting federatsiyasining (APL), shuningdek, Kiokushin Budo Kay federatsiyasi veb-saytida Badyukning 5 sport turi boʻyicha sport ustasi ekanligi qayd qilingan, ammo tanqidchilar bu maʼlumot hech qayerda hujjatlashtirilmaganligi va Sergey Badyuk Butunrossiya sport turlari reyestrining kiritilmagnligini taʼkidlashgan. 2016-yilda Ukraina Milliy kiokushin karate federatsiyasi saytida Badyuk haqida „uni jang sanʼati va sport olamida jiddiy shaxs sifatida qabul qilish ancha oldinroq toʻxtatilgan“ligi keltirilgan. 2015-yilda Butunjahon Armlifting Assotsiatsiyasi (WAA) tomonidan oʻtkazilgan Sharqiy Yevropa armlifting chempionatida WAA prezidenti lavozimida boʻlgan Sergey Badyuk (oʻsha yili u ushbu lavozimni tark etgan) gʻolibga topshiriladigan, temirdan yasalgan „Rolling Thunder“ snaryadni oʻzlashtirib olgan. Uning bu harakati sportchilar orasida kuchli norozilikni keltirib chiqardi .